Calen voluntaris a Figueres per al Gran Recapte d'Aliments - Empordà
Calen voluntaris a Figueres per al Gran Recapte d'Aliments
El Banc dels Aliments portarà a terme aquesta acció benèfica l'últim cap de setmana de novembre (dies 27 i 28)
EMPORDA.INFO 05.11.2015 | 10:51
Una imatge del Gran Recapte del novembre del 2014.
El Banc dels Aliments de Girona fa una crida als municipis de Figueres, Blanes, Lloret de Mar, Calonge, Girona, Banyoles, Ripoll i Sant Joan de les Abadesses per trobar voluntaris que vulguin donar un cop de mà en el Gran Recapte, que es portarà a terme l'últim cap de setmana de novembre (dies 27 i 28).
Els voluntaris calen per assumir diverses feines. Per una banda, hi ha aquelles persones que poden estar en una botiga o supermercat 4 hores el divendres i/o 4 hores el ?dissabte, animant a la gent a comprar aliments bàsics i recollint els aliments que es van donant.
També calen voluntaris per al magatzem, tant les dues jornades en què se celebra el Gran Recapte com en alguns dies següents, per organitzar els aliments recollits al magatzem.
Els interessats trobareu tota la informació a la Fundació Privada Banc dels Aliments de les Comarques Gironines.